**Задача 1. Данъци**

В края на годината Стоянчо, който е “day trader”, решава, че е време да затвори всички позиции, с които търгува и да плати данъците си преди да отвори нови такива. Както подобава, Стоянчо ще бъде таксуван с **N** процента данък върху печалбата, която е реализирал. Като всеки човек на финансовия пазар, Стоянчо предпочита да плати по-малко пари за данъци. Той решава, преди да плати данъка, **40% от реализираната** печалба да бъде ре-инвестирана в друг тип акции. Освен това 50% от цената на новозакупените акции Стоянчо ще инвестира в различни валути.

Вашата задача е да **напишете програма, която:**

* Принтира на конзолата **какъв е капитала на Стоянчо след ре-инвестициите и платените данъци.**

* Принтира на конзолата **данъците, които Стоянчо е платил.**

**Вход**

От конзолата се четат **3 числа**:

* На **първия ред** – **началният капитал на Стоянчо. Реално число в интервала [1.00…1 000 000.00]**
* На **втория ред** –**крайният капитал, след като Стоянчо е приключил с търгуването. Реално число в интервал [1.00… 1 000 000.00]**
* На **третия ред**–**процентовия данък, който Стоянчо трябва да плати на държавата. Реално число в интервал [0.01 ...100.00]**

**Изход**

Изхода се състои от **2 реда:**

* „Capital at the end of the year: EUR {оставащ капитал след ре-инвестициите и платените данъци.}“ – форматира се до втория знак след десетичната запетая.
* “Taxes Paid: EUR {данъка, който Стоянчо е платил}”– форматира се до втория знак след десетичната запетая.

**Примерен вход и изход**

|  |  |  |
| --- | --- | --- |
| **Вход** | **Изход** | **Обяснения** |
| 500  600  10 | Capital at the end of the year: EUR 536.00  Taxes Paid: EUR 4.00 | **Печалба в края на годината: 600 – 500 = 100**  **Пари ре-инвестирани в акции: 100 \* 40% = 40**  **Пари ре-инвестирани в различни валути:**  **40 \* 50% = 20**  **Пари които ще бъдат обложени с данък:**  **100 – 40 – 20 = 40**  **Данък който трябва да се плати: 40 \* 10% = 4**  **Капитал на Стоянчо в края на годината:**  **500 + 40 – 4 = 536** |
| **Вход** | **Изход** |  |
| 425.6  625.2  12.5 | Capital at the end of the year: EUR 495.46  Taxes Paid: EUR 9.98 | **Печалба: 199.6**  **Пари ре-инвестирани в акции: 79.84**  **Пари ре-инвестирани в валути: 39.92**  **Пари които ще бъдат обложени с данък:**  **79.84**  **Данък който трябва да се плати: 9.98**  **Капитал в края на годината: 495.46** |